﻿1 Psihologia copilului 2 Învăţător de formaţie iniţială, mai apoi profesor de psihologie cognitivă la Universitatea Sorbona din Paris, Olivier HOUDÉ este autor sau coautor al mai multor volume: Catégorisation et développement cognitif (1992), L’Homme en développement (1993), Pensée logico-mathématique (1993), Rationalité, développement et inhibition (1995), Vocabulaire de sciences cognitives (1998), L’esprit piagétien (2000) și Cerveau et psychologie (2002) 3 Olivier Houdé Psihologia copilului CARTIER polivalent Traducere din franceză de Oana-Ruxandra UNTU 4 CARTIER® Editura Cartier, SRL, str București, nr 68, Chișinău, MD2012 Tel /fax: 24 05 87, tel : 24 01 95 E-mail: cartier@cartier md Editura Codex 2000, SRL, Strada Toamnei, nr 24, sectorul 2, București Tel /fax: 210 80 51 E-mail: codexcartier@go ro www cartier md Difuzare: București: Strada Toamnei, nr 24, sectorul 2 Tel /fax: 210 80 51 E-mail: codexcartier@go ro Chișinău: bd Mircea cel Bătrân, nr 9, sectorul Ciocana Tel :34 64 61 Cărţile CARTIER pot fiprocurateîntoatelibrăriilebunedinRomâniașiRepublicaMoldova LIBRĂRIILE CARTIER Casa Cărţii Ciocana, bd Mircea cel Bătrân, nr 9, Chișinău Tel : 34 64 61 Librăria din Hol, str București, nr 68, Chișinău Tel /fax: 24 10 00 Librăria Vărul Shakespeare, str Șciusev, nr 113, Chișinău Tel : 23 21 22 Colecţia Cartier polivalent este coordonată de Gheorghe Erizanu Editor: Gheorghe Erizanu Lectori: Em Galaicu-Păun, Valentin Guţu Coperta seriei: Vitalie Coroban Coperta: Vitalie Coroban Design: Vasile Ţugui Tehnoredactare: Vasile Ţugui Prepress: Editura Cartier Tipar: TipografiaCentrală(nr 3473) Olivier Houdé LA PSYCHOLOGIE DE L’ENFANT © Presses Universitaires de France, 2004 Olivier Houdé PSIHOLOGIA COPILULUI Ediţia I, septembrie 2007 © Cartier, 2007, pentru prezenta versiune românească Această ediţie a apărut în 2007 la Editura Cartier Toate drepturile rezervate Cărţile Cartier sunt disponibile în limita stocului și a bunului de difuzare Descrierea CIP a Camerei Naţionale a Cărţii Houdé, Olivier Psihologia copilului / Olivier Houdé; cop Vitalie Coroban – Ch : Cartier, 2007 (F E -P ”Tipogr Centrală”) – 128 pag – (Col Cartier polivalent /coord col: Gheorghe Erizanu) ISBN 978-9975-949-54-5 1500 ex CZU 159 922 7 H 85 ISBN 978-9975-949-54-5 5 1 P Ariès, L’enfant et la vie sociale sous l’Ancien Régime, Paris, Le Seuil, 1960; J de Ajuriaguerra, L’enfant dans l’histoire, La Psychiatrie de l’enfant, t XXII, p 101-102, 1979; J Bideaud, O Houdé și J -L Pedinielli, L’Homme en développement, Paris, PUF, 1993 («Quadrige», 2004) 2 O Houdé, Le développement de l’intélligence chez l’enfant, in Y Michaud (ed ), Qu’est-ce que la vie?, Paris, Odile Jacob, 2000, p 311-315 INTRODUCERE Există mai multe studii istorice despre copilărie Cele mai cunoscute sunt L’enfant et la vie familiale sous l’Ancien Régime de Philippe Ariès și L’enfant dans l’histoire de Julian de Ajuriaguerra, titular al Catedrei de neuropsihologie a dezvoltării, la Collège de France, în anii 1975-1981 Îl trimitem, așadar, pe cititor la aceste excelente studii, precum și la introducerea operei noastre L’homme en développement¹ Încă și mai precis, punctul de plecare și orientarea prezentului volum vor fideterminatedeoperapărinteluifilosofieiși stiinţei moderne, René Descartes (1596-1650) La întrebarea ”De unde deţinem noi această preţioasă comoară care este inteligenţa?”, Descartes răspundea, în al său Tratat despre om, cu o certitudine de neclintit: Dumnezeu a sădit în noi, încă de la naștere, idei logice și matematice clare și distincte, însuși miezul inteligenţei umane Nou-născutul ar fi,înacestcontext,un“potenţialinteligent”(ideede mare actualitate), însă prin dar divin! Patru secole mai târziu, psihologia copilului va da, în mod evident, un cu totul alt răspuns la această întrebare2 De 6 la Descartes și până în anul 2000, au existat două evenimente-cheie ce au marcat progresul știinţific în acest domeniu Este vorba mai întîi de introducerea, de către Charles Darwin (1809-1882), a ideii unei evoluţii naturale a inteligenţei animale și umane (filogeneza sau evoluţia speciilor)3, unde Materia, Viaţa și Raţiunea coexistă, idee ce exclude divinitatea din explicaţie Mai târziu, în secolul XX, avem de-a face cu reluarea acestei idei în cadrul ontogenezei (evoluţia inteligenţei de la copil la adult) de către Jean Piaget (1896-1980), în domeniul psihologiei copilului și de Jean-Pierre Changeux în neurobiologie, prin introducerea noţiunii de “darwinism neuronal-mental”4 I Jean Piaget Piaget este, fără îndoială, cel mai mare psiholog al copilului pe care l-a cunoscut secolul XX Prin celebra sa teorie a stadiilor de dezvoltare a inteligenţei, acest profesor de la Universitatea din Geneva a marcat profund studiul psihologiei, lumea educaţiei și marele public Stă mărturie, în acest sens, succesul extraordinar pe care l-a avut volumul din «Que sais-je» Psihologia copilului (vândut în câteva sute de mii de 3 Filogeneză, din grecescul phûlon, «trib», și genesis, “origine”: așadar, în cazul nostru, originea oamenilor Ontogeneză, din grecescul ôn, ôntos, “fiinţă, ceea ce există”, și genesis, “origine”, adică dezvoltarea unui anumit copil de la fecundaţie și până la vârsta adultă 4 J Piaget, La psychologie de l’intelligence, Paris, Armand Colin, 1974 (cursuri susţinute la Collège de France în 1942); J Piaget și B Inhelder, La psychologie de l’enfant, Paris, PUF, 1966; J -P Changeux și A Connes, Matière à pensée, Paris, Odile Jacob, 1989; J -P Changeux, L’Homme de Vérité, Paris, Odile Jacob, 2002 7 exemplare, la fel ca celebrele «Que sais-je?» Psihanaliza și Marxismul) Piaget a arătat că a deveni inteligent înseamnă, mai întâi, a concepe permanenţa obiectului ca unitate de bază a realului5 (stadiul senzorio-motor al bebelușului), apoi a număra și a clasifica obiectele (stadiul operaţiunilor concrete la copil) și, în sfârșit, a judeca pe baza unor idei, a unor ipoteze, propoziţii logice etc (stadiul operaţiunilor formale la adolescent și adult) John Flavell, de la Universitatea din Stanford, cel care a introdus teoria piagetiană în Statele Unite la sfârșitul anilor ’60, scria, într-un omagiu adus lui Piaget 30 de ani mai târziu (în 2000): “(…) aproape toate studiile contemporane din acest domeniu [dezvoltarea cognitivă: noţiunile de obiect, număr, clasă, judecată etc ] au legatură cu problematica ridicată de Piaget Putem spune astfel că rolul deţinut de Piaget în studiul dezvoltării cognitive este comparabil cu cel jucat de Noam Chomsky în studiul dezvoltării lingvistice: crearea și organizarea unui nou domeniu de investigaţie”6 1 Freud, Einstein, Piaget – Adesea comparat cu cei mai de seamă savanţi ai epocii moderne, cum ar fi psihanalistul Sigmund Freud (1856-1939) sau fizicianul Albert Einstein (1879-1955), Piaget se numără incontestabil printre cei mai novatori oameni de știinţă ai timpului său, prin interesul știinţific manifestat faţă de vârsta copilăriei Este și ceea ce 5 Principiu potrivit căruia un obiect continuă să existe (este permanent) chiar și atunci când nu este supus percepţiei noastre imediate 6 Vezi O Houdé și C Melijac (ed ), L’esprit piagétien: hommage international à Jean Piaget, Paris, PUF, 2000 (citat din J Flavell, p 213) 8  Ofertele care nu vor fi trimise prin email până la data şi ora limită stabilită, nu vor fi luate in considerare  Ofertantii au obligația să posteze propunerea financiară ( valoarea totală a produselor pentru LOT 1 sau/si LOT 2, dupa caz) in catalogul electronic disponibil la adresa www e-licitație ro, iar atribuirea se va realiza prin intermediul SEAP-ului, conform prevederilor Legii 98/2016  Operatorii economici care nu încarcă oferta financiară în catalogul electronic după expirarea perioadei pentru transmiterea ofertei la achizitiipublice@just ro, nu vor fi luate în considerare remarcă foarte just unul dintre discipolii săi, Howard Gardner, de la Universitatea Harvard, în studiul său despre geniile creatoare ale secolului XX: “Freud și Einstein erau deosebit de preocupaţi de vârsta copilăriei, fapt ce se înscrie de altfel în tendinţele epocii moderne [Picasso picta «ca un copil»] Freud considera că evenimentele petrecute în timpul copilăriei timpurii influenţau ulterior în mod hotărâtor trăirile și personalitatea individului Einstein valoriza modul de gândire al copilului pentru că găsea aici intuiţii profunde în domeniul fizicii și, de aceea, l-a și încurajat pe colegul său elveţian Jean Piaget să studieze concepţia asupra lumii fizice la copil” 7 Este cunoscut faptul că cei doi s-au întâlnit cu ocazia unui seminar la Davos (Elveţia), în 1928, unde au discutat despre toate aceste subiecte; Einstein, laureat al premiului Nobel pentru fizică, avea atunci aproape 50 de ani, iar tânărul Piaget, ce se afla la începutul carierei sale, avea 32 2 Epistemologia genetică – Interesul pentru vârsta copilăriei nu reprezenta nicidecum o noutate în rândul filosofilor și oamenilor de știinţă Dacă în secolul XVIII, Émile al lui Jean-Jacques Rousseau (1712-1778) a devenit un reper de bază al Epocii Luminilor (în ceea ce privește educaţia și influenţele societăţii), mai târziu, în secolul XIX, Darwin a consacrat acestei vârste studii minuţioase în lucrarea sa Exprimarea emoțiilor la oameni și la animale (legate de expresiile feţei și de apariţia limbajului), subiectul observat fiind chiar propriul său copil, Doddy Darwin Noutatea adusă de * Nota traducătorului: toate traducerile citatelor din această lucrare aparţin traducătorului 7 H Gardner, Les formes de la créativité, Paris, Odile Jacob, 2001, p 160 (prima ediţie, 1993) 9 Piaget este însă aceea de a considera copilăria ca un teren experimental al epistemologiei8, adică al mecanismelor generale ale cunoașterii – «cogniţia», așa cum e numită ea astăzi –, fie că e vorba de logică, de matematică sau de fizică Odată cu “epistemologia genetică”, definită în corelaţie cu ideea de geneză (ontogeneza)9, însăși perspectiva asupra copilului s-a schimbat Acesta devine un “mic savant” care reflectează asupra realului, meșterește, experimentează și, în acest fel, (re)descoperă legile universului: un copil “matematician” (care construiește numerele), un “logician” (care construiește raţionamente) etc A studia evoluţia comportamentului la copil presupune de aici înainte și studierea evoluţiei știinţei, în mersul ei de la copilărie la maturitate – este ceea ce Piaget a numit “embriologia raţiunii”, cu alte cuvinte, analiza dezvoltării matematicii, logicii, fizicii etc Este o formă de istorie a știinţelor (în cadrul căreia copilul este actorul principal), care se desfășoară într-un interval de timp extrem de comprimat (cel mult 20 de ani) Această abordare epistemologică a vârstei copilăriei explică, fără îndoială, de ce teoria lui Piaget a sedus specialiști cu mult dincolo de graniţele psihologiei – lucru rar pentru un psiholog Stau mărturie, încă de la începutul carierei sale, conversaţiile lui cu Einstein, evocate mai sus, dar și acest omagiu pe care i-l aducea, în 1990, astrofizicianul Hubert Reeves: “Psihologul elveţian Jean Piaget a fost printre primii care au introdus dimensiunea istorică în studiul dezvoltării cunoașterii El a recunoscut de la bun 8 Studiu critic asupra știinţelor, menit să determine originea logică a acestora, valoarea și influenţalor(filosofiaștiinţelor) Estevorba, în același timp, și de o teorie generală a cunoașterii: ce este cunoașterea, cum o dobândim? 9 J Piaget, L’épistémologie génétique, Paris, PUF, 1970 10 început că logica este un proces în devenire, supus unei evoluţii (…) Această perspectivă scoate la iveală o realitate incontestabilă: problema originii logicii e o problemă de ordin psihologic și biologic”10 3 ”Cercul știinţelor” – Visul lui Piaget (de formaţie biolog-zoolog) era, într-adevăr, să stabilească o legătură directă între psihologie și biologie, legătură pe care a ilustrat-o foarte clar prin intermediul “cercului știinţelor” Contrar ideii unei “scări a știinţelor”, impusă de Auguste Comte (1798-1857) (pentru care prima treaptă corespunde matematicii – soclul de “bronz pur”, iar ultima psihologiei), Piaget a propus, la mijlocul secolului XX, “răsucirea scării”, curbată asupra ei înseși, asemeni unui șarpe mușcându-și coada În interiorul cercului știinţelor, psihologia devine, prin urmare, în opinia lui Piaget, parte integrantă din fundamentul matematicii, logicii, fizicii, ancorată în știinţe precum biologia, chimia (și din nou fizica, dacă e să închidem cercul) Această schimbare radicală de perspectivă a conferit un loc inedit psihologiei copilului, așezat în chiar miezul dispozitivului așa-zisei știinţe “dure”, și a prefigurat în Europa cadrul interdisciplinar actual al știinţelor cognitive11 Așa se face că, în Encyclopedia of Cognitive science, publicată de grupul de edituri Nature, Piaget figurează la rangul prestigios al precursorilor12 10 H Reeves, Malicorne, Paris, Seuil, 1990, p 49 11 O Houdé (ed ), Vocabulaire de sciences cognitives, Paris, PUF, 1998 («Quadrige», 2003) 12 L Nadel (ed ), TheEncyclopediaofCognitiveScience,Londra,Nature Publishing Group – Macmillan, 2003; vezi, de asemenea, O Houdé și B Mazoyer, Thecognitiverevolution:American,yes,but European too, Trends in Cognitive Sciences, 7, p 283-284, 2003 11 Așa cum o arată și “cercul știinţelor”, Piaget era, așadar, convins de ancorarea cerebrală (ce ţine de domeniul biologiei) a operaţiunilor așa-numite “logico-matematice” ale copilului, ale adolescentului și, mai apoi, ale adultului (evoluţie ce ţine de domeniul psihologiei) Îi lipseau însă, la acea vreme, mijloacele tehnologice de observare a acestui fenomen in vivo: imagistica cerebrală funcţională13 El s-a limitat, de aceea, din punct de vedere experimental, la deducerea mecanismelor psihologice ale operaţiunilor logico-matematice plecând de la observarea atentă a comportamentelor: acţiuni și răspunsuri verbale 4 Stadiile dezvoltării inteligenţei – În opinia lui Piaget, dezvoltarea acestor comportamente și, inerent, a inteligenţei ce le determină trece prin trei mari stadii (evocate deja mai sus): 1) stadiul senzorio-motor la sugar; 2) stadiul de pregă-tire și de implementare a operaţiunilor concrete la copil; 3) stadiul operaţiunilor formale la adolescent Contestând atât empirismul lui John Locke (1632-1704) și David Hume (1711-1776), în virtutea căruia totul provine din experienţă prin asociere și obișnuinţă, cât și ineismul [vezi Descartes mai sus, dar și Immanuel Kant (1724-1804)și ale sale forme a priori de sensibilitate], Piaget propune o teorie intermediară, așa-numită “constructivistă”: structurile intelectuale, adică gândurile și operaţiunile noastre mentale, au o geneză proprie (ontogeneza cognitivă) De la naștere și până la maturitate, ele se construiesc progresiv, etapă cu etapă (așa cum urcăm treptele unei scări), în cadrul interacţiunii dintre individ și universul în care trăiește – sau, în termeni mai bio13 Vezi O Houdé, B Mazoyer și N Tzourio-Mazoyer (ed ), Cerveau et psychologie, Paris, PUF, 2002 12 logici, dintre organism și mediu În privinţa acestei interacţiuni, ceea ce Piaget consideră ca fiind esenţial este acţiunea exercitată de copil asupra obiectelor ce-l înconjoară (explorarea, manipularea și “experimentarea”), concepţie opusă ideii unei învăţări “pasive” (prin asociere și obișnuinţă), proprie empirismului: cum scria și Goethe (1749-1832) în Faust, “La început a fost fapta!” Această idee, ce se regăsește în centrul psihologiei piagetiene, rămâne foarte actuală: ea este astăzi susţinută și în cadrul neuroștiinţelor cognitive de către Alain Berthoz, titular al Catedrei de psihologie a percepţiei și acţiunii la Collège de France14 Pentru Piaget, elementul fundamental din cadrul interacţiunii dintre individ și mediu este dinamica “asimilare-acomodare” În psihologie, la fel ca și în biologie, asimilarea este procesul prin care un obiect din mediul înconjurător este “capturat direct” de structura organismului Acomodarea este, dimpotrivă, procesul în urma căruia structura organismului se modifică pentru a se adapta la mediu Piaget a considerat această dinamică psihobiologică, ce guvernează acţiunile copilului, ca fiind însuși motorul dezvoltării inteligenţei, ce funcţionează prin echilibrări și autoreglări (interne) succesive În ceea ce privește stadiile acestei dezvoltări, el deosebește clar inteligenţa sugarului (0-2 ani) de cea a copilului (2-12 ani) Până în jurul vârstei de 2 ani, avem de-a face cu stadiul senzorio-motor Sugarul interpretează lumea care-l înconjoară pe baza simţurilor (senzorio-) și a acţiunilor sale (motor) Încă de la naștere, plecând de la reflexele sale iniţiale (cum ar fi suptul la sânul mamei), el învaţă o serie de reguli 14 A Berthoz, Le sens du mouvement, Paris, Odile Jacob, 1997; La décision, Paris, Odile Jacob, 2003 13 – din ce în ce mai complexe, odată cu trecerea lunilor – despre cum funcţionează lumea fizică și despre cum poate el interveni asupra acesteia Piaget numește aceste reguli “scheme acţionale” (însușite prin acumulare-acomodare) Copilul va descoperi, de exemplu, în jurul vârstei de 8 luni, că atunci când un obiect (să spunem ursuleţul de pluș) dispare din câmpul său vizual (ascuns după perna de pe canapea), acesta continuă totuși să existe, pentru că el e capabil, prin acţiunile sale 1 să înlăture obstacolul (în cazul nostru perna) și 2 să apuce obiectul pentru a reintra în posesia lui Este ceea ce se numește “permanenţa obiectului”, principiu fundamental în reprezentarea realităţii (ceea ce este valabil pentru ursuleţ se va aplica tuturor obiectelor din lumea înconjurătoare)15 Această formă de inteligenţă senzorio-motrice (în exemplul nostru, de tipul viziune-acţiune) îl face, din păcate, pe copil dependent de momentul prezent Este vorba, desigur, despre o inteligenţă orientată către un scop (regăsirea obiectului dispărut), deci despre apariţia intenţionalităţii, dar rămâne încă o “inteligenţă practică” Un alt exemplu, edificator pentru Piaget, este cel al imitaţiei În cursul primului an de viaţă, copilul devine capabil să imite simultan (vorbim deci despre acţiune) gestul pe care îl face un adult (observaţie prin viziune), dar încă nu este capabil să imite în succesiune, să realizeze imitarea după ce a observat modelul În schimb, după vârsta de 2 ani – când trecem deja la un alt stadiu –, copilul este capabil să se detașeze de acţiunea imediată Piaget consideră că acesta posedă din acel moment o inteligenţă “simbolică” sau “reprezentativă” (ce funcţionează pe bază de reprezentări mentale) Pe de altă parte, este 15 J Piaget, La construction du réel chez l’enfant, Neuchâtel, Delachaux & Niestlé, 1937 14 totuși greu de imaginat că permanenţa obiectului nu presupunea deja din partea bebelușului o formă elementară de reprezentare mentală (reprezentarea în memorie a obiectului dispărut) Cu toate acestea, abia la vârsta de 2 ani apare în mod clar exprimarea copilărească a gândirii simbolice: imitaţia în succesiune (dovada reprezentării mentale a modelului absent), jocul “simbolic” (de exemplu, copilul care se joacă de-a telefonul, folosind o banană), desenul și limbajul16 Aceste ultime două activităţi simbolice, care au cunoscut o dezvoltare extraordinară la om în raport cu celelalte vieţuitoare (mergând până la artele vizuale și literatură), îi permit copilului să re-descrie sau să re-prezinte evenimente trăite În plus, ca și jocul, ele dau frâu liber imaginaţiei Așadar, copilul de 2 ani se folosește de schemele acţionale cu care s-a deprins în stadiul senzorio-motor, dar de această dată detașându-se de realitatea imediată El începe să interiorizeze și să combine mental aceste scheme În urma acestui proces cognitiv fundamental (interiorizare-combinare), acţiunile (reale) devin operaţiuni mentale Este vorba despre stadiul de pregătire (2-7 ani) și de implementare (7-12 ani) a operaţiunilor concrete, stadiu ce corespunde perioadei esenţiale în care copilul trece de la creșă la grădiniţă și, apoi, la școala primară În acest răstimp, copilul își va construi progresiv conceptele fundamentale ale propriei gândiri, cum ar fi conceptul de număr, incluziunea claselor (categorizarea)17 etc (vom reveni la acest subiect pe parcursul lucrării) 16 J Piaget, La formation du symbole chez l’enfant, Neuchâtel, Delachaux & Niestlé, 1946 17 J Piaget și A Szeminska, La genèse du nombre chez l’enfant, Neuchâtel, Delachaux & Niestlé, 1941; B Inhelder și J Piaget, La genèse des structures logiques élémentaires, Neuchâtel, Delachaux & Niestlé, 1959 15 În jurul vârstei de 6-7 ani – “vârsta raţiunii” îndrăgită de filosofi –, inteligenţa copilului va deveni, în plus, flexibilă Este ceea ce Piaget a numit “reversibilitate operatorie”, mai exact, capacitatea copilului de a anula, cu ajutorul gândirii, efectul unei acţiuni (combinând o operaţiune mentală cu inversul acesteia) Iată un exemplu relativ la ideea de număr: sarcina piagetiană numită “conservarea cantităţilor discrete” Acest exemplu este emblematic în ceea ce privește pregătirea și implementarea operaţiunilor concrete Pe o masă, sunt așezate două șiruri cu un număr egal (6 sau 8 după caz) de jetoane ( cantitate discretă), având aceeași lungime (ca spaţiu ocupat pe masă) La 4-5 ani, copilul de grădiniţă recunoaște că există un număr egal de jetoane în fiecare șir Cu toate acestea, dacă adultul care realizează experimentul distanţează jetoanele dintr-un șir (în acest fel numărul rămâne identic, în schimb, lungimea se modifică), copilul va considera că “sunt mai multe jetoane acolo unde șirul e mai lung”! Acest răspuns verbal este o eroare de “intuiţie perceptivă” (lungime egal număr) care, după părerea lui Piaget, arată că subiectul încă nu a asimilat conceptul de număr În schimb, de la 6-7 ani (când copilul e la școala primară), gândirea sa devine flexibilă și acţiunea sa de “a distanţa jetoanele” poate fi corectată, anulată, prin operaţiunea inversă, adică prin reprezentarea mentală a acţiunii de “a apropia jetoanele” – astfel, răspunsul verbal va fi de această dată de echivalenţă numerică (“E același lucru; jetoanele și-au schimbat locul, dar poţi să le așezi ca înainte”) Putem vorbi, în acest caz, de reversibilitate operatorie și de conservare a cantităţilor (or ceea ce este valabil pentru jetoane se va aplica și celorlalte obiecte din lumea înconjurătoare) Piaget a inventat și alte sarcini ingenioase asemănătoare celei de mai sus Astfel, el a utilizat, în stadiul operaţiunilor concrete, sarcini vizând conservarea (numărului, substanţei 16 etc ), includerea în clase și serierea, sarcini asociate unei metode originale de investigaţie clinică (inspirată din diagnosticarea și investigarea psihiatrică), și anume, conversaţia liberă pe tema respectivă (“Sunt mai multe jetoane atunci când le distanţăm unele de altele?”, “…mai multă plastilină când turtim bila?”, “…mai multe margarete sau mai multe flori?”) Se testează în acest mod pertinenţa răspunsurilor verbale prin cererea de justificări și de contra-sugestii Inventarea acestor sarcini așa-numite “piagetiene” se datorează în mare parte unei munci de echipă în cadrul Școlii de la Geneva, mai exact, unor membri ai acesteia: Alina Szeminska și Bärbel Inhelder În sfârșit, în cadrul ultimului stadiu de dezvoltare a inteligenţei, cel al operaţiunilor formale (12-16 ani), copilul, devenit acum adolescent, dobândește capacitatea de a judeca pe baza unor propoziţii logice, a unor idei și ipoteze18 Este vorba despre așa-numitul “raţionament ipotetico-deductiv” al omului de știinţă, dar și al oricărui alt individ care judecă în formule precum “Dacă …, atunci…” (de exemplu, “Dacă nu aș fi cumpărat această carte, atunci…”, “Dacă Piaget nu ar fi existat, atunci…”) Se observă foarte clar legătura cu tipul de inteligenţă din stadiul anterior, însă aici avem de-a face cu o adevărată “revoluţie cognitivă”, rezumată excelent de Piaget în această frază: “Înainte de adolescenţă, posibilul este un caz particular al realităţii, după aceea, realitatea devine un caz particular al posibilului!” Într-un cuvânt, creierul devine capabil de abstractizare Și astfel, de la un stadiu la altul, se trece de la schemele acţionale ale sugarului la gândirea logică a adolescentului 18 B Inhelder și J Piaget, De la logique de l’enfant à la logique de l’adolescent, Paris, PUF, 1955 17 Această teorie a stadiilor de dezvoltare a inteligenţei, căreia Piaget îi datorează celebritatea, este foarte suplă, captivantă și, la prima vedere, convingătoare Pe parcursul celei de-a doua jumătăţi a secolului XX, ea a marcat profund perspectiva asupra dezvoltării cognitive în domeniul psihologiei și al educaţiei Cu toate acestea, aceeași teorie (așa cum vom vedea mai departe) face obiectul unor critici foarte legitime din partea reprezentanţilor “noii psihologii a copilului” II Noua psihologie a copilului Într-adevăr, putem afirma că, astăzi, la aproape patruzeci de ani de la apariţia primului “Que sais-je?” al lui Piaget, există o “nouă psihologie a copilului” În opinia lui Piaget, concepţia despre dezvoltarea inteligenţei la copil este, așa cum am văzut la punctul anterior, lineară și cumulativă, fiind legată sistematic – stadiu după stadiu – de ideea de acumulare și progres [credinţa într-un progres linear, preluată, fără îndoială, din filosofia Iluminismului, dar și din teoriile evoluţioniste – mai mult a lui Jean-Baptiste Lamark (1744-1829) decât cea a lui Darwin] Este vorba despre “modelul scării”, fiecare treaptă corespunzând unui progres, unui stadiu bine definit: pornind de la inteligenţa senzorio-motrice a sugarului (simţ și acţiuni) și până la inteligenţa conceptuală și abstractă a copilului și a adolescentului Or datele actuale arată că situaţia s-a schimbat19 “Modelul scării”, apreciat atât de mult de Piaget, nu mai este valabil sau, cel puţin, nu mai este singurul posibil 19 O Houdé, La genèse de la cognition: L’esprit piagétien et les perspectives actuelles, in O Houdé și C Meljac (ed ), L’esprit piagétien, Paris, PUF, 2000, p 127-148 18 Pe de o parte, copilul mic posedă niște capacităţi cognitive destul de complexe (cunoștinţe fizice, matematice, logice și psihologice) ignorate de Piaget și care nu pot fi reduse doar la o funcţionare de tip senzorio-motor Pe de altă parte, procesul de continuare a dezvoltării inteligenţei – chiar până la vârsta maturităţii – este marcat de erori, de interferenţe perceptive, de decalaje neașteptate (care nu sunt prevăzute în teoria lui Piaget) și de aparente regresiuni cognitive Astfel, în loc să urmeze o linie sau un plan care să ducă automat de la nivelul senzorio-motor la cel abstract (stadiile lui Piaget), inteligenţa avansează într-o manieră cu totul întortocheată! Din acest punct de vedere (așa cum am sugerat și în Raţionalitate, dezvoltare și inhibiţie)20, o bună “epistemologie alternativă” este cea a lui Micher Serres, de la Academia Franceză, pentru care timpul știinţei prezintă momente de stagnare, rupturi, profunzimi, impulsuri acceleratoare spectaculoase, fisuri, lacune21 Serres propune chiar metafora “unui timp care se pliază și se răsucește ca o batistă mototolită într-un buzunar”, un timp ale cărui dimensiuni ţin de topologie, știinţă a vecinătăţilor și a rupturilor, și nu de “geometria metrică”, știinţă a distanţelor bine definite și stabile (care ar fi aici reprezentate de stadiile piagetiene) Această nouă concepţie din cadrul istoriei știinţelor este mult mai apropiată de ceea ce se întâmplă în realitate, relativ la dezvoltarea și funcţionarea sistemului cognitiv, de la vârsta copilăriei și până la maturitate, fie că e vorba (așa cum vom vedea în capitolele următoare) 20 O Houdé, Rationalité, développement et inhibition, Paris, PUF, 1995 21 M Serres, Éclaircissements, Paris, François Bourin, 1992 19 despre reprezentarea obiectului, fie că despre noţiunea de număr, despre categorizare sau raţionament logic22 Astfel, în anii ‘90, doi psihologi “neo-piagetieni”, Robbie Case (de la Universitatea Stanford) și Kurt Fischer (de la Universitatea Harvard), au reprezentat, cu ajutorul simulării pe calculator, curbele de dezvoltare a inteligenţei la copil în termenii unui sistem dinamic non-linear (cu referire la lucrările lui Paul van Geert, Rijksuniversiteit Groningen), cu alte cuvinte, în termenii unor curbe mai puţin regulate, incluzând perturbaţii, salturi și căderi23 O altă concepţie actuală în domeniul dezvoltării inteligenţei, care contestă modelul piagetian al “scării”, este cea a lui Robert Siegler de la Universitatea Carnegie-Mellon24 Acest psiholog asociază dezvoltarea inteligenţei copilului cu “valurile care se succed și se întrepătrund” Potrivit acestei metafore, fiecare strategie cognitivă (Siegler s-a ocupat cu precădere de conceptul de număr) este ca un val care se apropie de ţărm, împreună cu alte valuri (sau “moduri de gândire”) cu care pot oricând să se întrepătrundă Înălţimea fiecărui val (frecvenţa folosirii unui anumit mod de gândire) 22 Această teorie este de asemenea apropiată (d p d v al descrierii timpului) de noile teorii ale evoluţiei speciilor, dezvoltate în secolul XX: vezi S Gould și N Elredge, Punctuated equilibria: The tempo and mode of evolution reconsidered, Paleobiology, 3, p 115-151, 1977 23 P Van Geert, Dynamic Systems of Development, New York, Harvester, 1994; vezi, de asemenea, L Smith și E Thelen, Development as a dynamic system, Trends in Cognitive sciences, 7, p 343-348, 2003; pentru R Case și K Fischer, vezi A De Ribaupierre, Les modèles néopiagétiens, Psychologie française, 42, p 9-21, 1997 24 R Siegler, Intelligence et développement de l’enfant, Bruxelles, De Boeck, 2000 (prima ediţie, 1996); Enfant et raisonnement, Bruxelles, De Boeck, 2001 (prima ediţie, 1998) 20 se modifică permanent, ceea ce face că de fiecare dată alt val e proeminent, într-un anumit moment dat Oricare ar fi cea mai potrivită metaforă a dezvoltării cognitive (cele două metafore descrise mai sus, care de altfel se aseamănă foarte mult, nu sunt singurele), un lucru este evident, și anume acela că astăzi psihologia copilului nu mai poate fi redusă, așa cum sugera Piaget, la un model al stadiilor “în trepte de dezvoltare” Lucrurile sunt mai puţin lineare, mai complexe și mai dinamice, așa cum cu siguranţă o intuiseră deja, prin practica lor, mulţi educatori, profesori și părinţi Obiectivul acestei lucrări este să dezvăluie în mod știinţific cititorului această “nouă psihologie a copilului”, prin intermediul unor exemple simple și concrete (care nu-și propun să fie și exhaustive), vizând dezvoltarea sugarului, a copilului, a adolescentului și a adultului Pe lângă chestiunile de ordin cognitiv – permanenţa obiectului, numărul, categorizarea și raţionamentul logic –, în ultimul capitol, vom aborda dezvoltarea și dintr-o altă perspectivă: cea a “copilului psiholog” Piaget s-a preocupat îndeosebi de copilul matematician, logician și fizician Dar, în viaţa sa socială reală, în cadrul interacţiunilor sale cu ceilalţi – acasă, la școală, în timpul liber –, copilul trebuie să înveţe să fie și un “mic psiholog” El trebuie să elaboreze permanent “teorii” despre funcţionarea spiritului său și al celorlalţi, astfel încât să poată înţelege și prevedea dinamica, uneori complexă, a comportamentelor și emoţiilor (teorii care presupun și procese cognitive, cum ar fi raţionamentul) Acest curent de cercetare așa-numit al “teoriilor spiritului” s-a dezvoltat după Piaget Sub un anumit aspect, opera lui Piaget a rămas însă de mare actualitate: este vorba despre ideea ancorării puternice (ilustrată cu ajutorul “cercului știinţelor”) a psihologiei 21 în biologie, și asta în pofida faptului că savantul nu a reușit, la acea vreme, să dovedească el însuși experimental această ancorare Din acest motiv, înainte de a aborda aspectele propriu-zise ale psihologiei copilului, ne vom ocupa de bazele neuronale ale dezvoltării Criticile aduse aici teoriei stadiilor lui Piaget nu umbresc cu nimic importanţa operei sale și nici prestigiul autorului Este un lucru propriu fiecărui demers știinţific de a revizui, în lumina noilor fapte experimentale, orice teorie, indiferent cât ar fi ea de magistrală și de seducătoare Marea majoritate a noilor date știinţifice ce vor fi prezentate în această lucrare au fost obţinute graţie tehnicilor moderne de experimentare (video, pe calculator, imagistică cerebrală etc ), tehnici folosite puţin sau deloc la vremea lui Piaget 